
     REPUBLIKA HRVATSKA
     TRGOVAČKI SUD U OSIJEKU
     

R E P U  B L I K A  H R V A T S K A

R J E Š E N J E



Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom FILAKOV d.o.o. Gajić, Vladimira Nazora 3E, OIB: 32867090710, MBS: 030116183, dana 18. siječnja 2018. g.,


r i j e š i o   j e


1. Odbacuje se prijedlog zakonskog zastupnika dužnika Filakov d.o.o. Gajić od 31. srpnja 2017. godine, za pokretanje stečajnog postupka nad dužnikom FILAKOV d.o.o., Vladimira Nazora 3E, Gajić, MBS: 030116183, OIB: 32867090710.


Obrazloženje


Podnositelj prijedloga zakonski zastupnik dužnika Stipo Filakov iz Gajića, podnio je ovom sudu dana 31. sprnja 2017. g. prijedlog za pokretanje stečajnog postupka nad dužnikom FILAKOV d.o.o., Vladimira Nazora 3E, Gajić, MBS: 030116183, OIB: 32867090710.

Uvidom u stečajni upisnik Trgovačkog suda u Osijeku utvrđeno je da se kod ovog suda pod poslovnim brojem St-2076/16 vodi postupak za otvaranje stečaja nad dužnikom FILAKOV d.o.o., Vladimira Nazora 3E, Gajić, MBS: 030116183, OIB: 32867090710, po prijedlogu FINE Regionalni centar Osijek, koji prijedlog je podnesen 3. kolovoza 2016. godine. 

Uvidom u predmet koji se kod ovog suda vodi pod poslovnim brojem St-2076/16 utvrđeno je da je rješenjem ovog suda poslovni broj St-2076/16-11 od 23. listopada 2017. godine  otvoren  stečajni postupak nad dužnikom FILAKOV d.o.o., Vladimira Nazora 3E, Gajić, rješenje pravomoćno 9. studeni 2017. godine.  Istim rješenjem imenovan je stečajni upravitelj u osobi Ivana Mikić iz Nove Gradiške.





Slijedom navedenog valjalo je riješiti kao u izreci ovog rješenja, ovo stoga, što je stečajni postupak postupak generalne ovrhe koji se vodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 

	

U Osijeku 18. siječnja 2018. g.



Zapisničar: Danijela Sekulić
                                                                                                    STEČAJNA SUTKINJA:
                                                                                                        Nada Roso


POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
1. e-oglasna ploča uz prijedlog od 31.7.2017. g. (str. 1 i 2 spisa)
2. riješeno odbacivanje
3. K-18.2.

